Diari Oficial de la Generalitat Valenciana


Sumari del DOGV 5918, del 22-12-2008 (2008/14360)

RESOLUCIÓ de 18 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de la primera addenda al conveni marc de col·laboració entre el Ministeri d'Indústria, Turisme i Comerç i la Generalitat per al desenrotllament del Programa d'Infraestructures de Telecomunicacions, en l'àmbit del Pla Avança.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5918

Data del DOGV
:   22-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14286


Data del document
:   18-12-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * telecomunicació
    * televisió
    * cooperació administrativa
    * administració central

RESOLUCIÓ de 18 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de la primera addenda al conveni marc de col·laboració entre el Ministeri d'Indústria, Turisme i Comerç i la Generalitat per al desenrotllament del Programa d'Infraestructures de Telecomunicacions, en l'àmbit del Pla Avança. [2008/14991]  
El Ministeri d'Indústria, Turisme i Comerç i la Generalitat han subscrit, després de la tramitació prèvia reglamentària, el 24 de novembre de 2008, la primera addenda al conveni marc de col·laboració per al desenrotllament del Programa d'Infraestructures de Telecomunicacions, en l'àmbit del Pla Avança.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1658/2008, i que figura com a annex d'esta resolució.  
Valencia, 18 de desembre de 2008.- El director general de Relacions amb les Corts i Secretariat del Consell: Ángel Mompó Romero.  
Primera addenda de l'any 2008 al conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenrotllament del Programa d'Infraestructures de Telecomunicacions en l'àmbit del Pla Avança.  
Madrid, 24 de novembre de 2008  
Reunits  
D'una banda, el secretari d'Estat de Telecomunicacions i per a la Societat de la Informació, Francisco Ros Perán, nomenat per a l'esmentat càrrec per Reial Decret 562/2008, de 21 d'abril, i actuant en l'exercici de les atribucions delegades pel titular del Departament, d'acord amb el que establix l'apartat segon.1) de l'Orde ITC/1332/2008, de 12 de maig, per la qual es deleguen competències del ministre d'Indústria, Turisme i Comerç i per la qual s'aproven les delegacions de competències d'altres òrgans superiors i directius del departament.  
D'una altra, Paula Sánchez de León Guardiola, en la seua qualitat de consellera de Justícia i Administracions Públiques de la Generalitat de la Comunitat Valenciana, estant facultada expressament per a aquest acte per Acord del Consell de data 21 de novembre de 2008.  
Ambdues parts actuen en la respectiva representació que ostenten i es reconeixen recíprocament la capacitat legal necessària per a l'atorgament del present document.  
Manifesten   
I. Que el Pla Avança respon al mandat que la Comissió Europea realitza en els Estats Membres en el seu Pla i2010 «Una SI Europea per al creixement i l'ocupació», publicat el 31 de maig de 2005, perquè elaboren abans de final d'any, els programes de Reformes Nacionals on definisquen les seues prioritats per a la Societat de la Informació (SI) en línia amb les orientacions integrades per al creixement i l'ocupació adoptades per a la Comissió Europea, a l'abril de 2005.   
II. Les administracions que subscriuen aquesta Addenda al Conveni Marc de Col·laboració firmat, amb data 27 de juliol de 2006, són competents per a exercir el desenrotllament de la Societat de la Informació. El Ministeri d'Indústria, Turisme i Comerç en l'àmbit de l'Estat i la Generalitat de la Comunitat Valenciana en el seu àmbit territorial:   
a. L'Administració General de l'Estat, en l'exercici de les competències que li atribuïx l'article 149.1.21 de la Constitució, en matèria de telecomunicacions, i d'acord amb la Llei 32/2003, de 3 de novembre, General de Telecomunicacions, té com a funció elaborar i difondre programes d'utilització dels nous serveis de telecomunicacions per a la Societat de la Informació que contribuïsquen a la creació de millors condicions per al desenrotllament econòmic, social i cultural.   
b. La Conselleria de Justícia i Administracions Públiques, en l'exercici de les competències incloses en l'article 19 del vigent Estatut d'Autonomia de la Comunitat Valenciana que atribuïx a la Generalitat, en l'àmbit de les seues competències, l'impuls d'un model de desenrotllament equitatiu, territorialment equilibrat i sostenible, basat, entre altres fonaments, en la plena integració en la societat de la informació, i reconeix també el dret d'accés dels valencians a les noves tecnologies i que la Generalitat desenvolupe polítiques actives que impulsen la formació, les infraestructures i la seua utilització.  
Com a corol·lari a aqueix deure d'impuls i al reconeixement de tal dret, l'article 49.3.16ª de l'esmentat Estatut d'Autonomia assenyala que la Generalitat té també competència exclusiva, sense perjuí del que disposa la legislació de desplegament de l'article 149 de la Constitució i, si és el cas, de les bases i ordenació de l'activitat econòmica general de l'Estat, sobre el «règim de les noves tecnologies relacionades amb la societat de la informació i del coneixement».  
III. Que en el conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenrotllament del Pla Avança es preveu la firma d'addendes anuals per a l'execució del seu objecte.  
IV. El Pla Avança es desenrotlla per mitjà de l'exercici de les esmentades competències en el grau que es considere convenient; bé per mitjà de l'exercici d'activitats completes o actuacions complementàries a altres; i s'observa en tot cas el règim competencial de les administracions públiques.  
V. La Generalitat de la Comunitat Valenciana ha mostrat permanentment el seu interés en el desenrotllament d'actuacions que promogueren la consolidació de la Societat Tecnològica i del Coneixement. Així en l'actualitat, dit objectiu es canalitza a través de la seua iniciativa estratègica AVANTIC 2004-2010, integrada pel Pla Estratègic Valencià de Telecomunicacions Avançades (PEVTA) i pel Pla Estratègic per a la Consolidació de la Societat Tecnològica i del Coneixement en la Comunitat Valenciana (PETIC), a més de per tres programes horitzontals que aborden respectivament la gestió avançada del Coneixement, la I+D+I en TIC i l'estructura orgànica i funcional del conjunt d'AVANTIC.  
A través dels seus programes, AVANTIC destina les seues iniciatives a la immersió tecnològica i del coneixement de la societat valenciana, dels seus ciutadans, de les mateixes administracions de la Comunitat, i de l'empresa valenciana, singularment de la Pime.   
L'evident convergència entre els objectius del Pla Avança i d'AVANTIC i el millor ús dels recursos públics, fa indefectible la col·laboració entre les administracions públiques en matèria de TIC, ja que difícilment cal refermar els resultats en un territori concret sense el concurs, tant financer com institucional, de tots els agents que despleguen actuacions i competències en aquest. Tal és el sentit de la convergència sociotecnològica, sense la qual difícilment s'aconseguiran els objectius de desenrotllament, sostenibilitat i solidaritat o equitat tecnològiques TIC i del coneixement.  
VI. Que el Programa d'Infraestructures de Telecomunicacions emmarcat en l'àrea d'actuació de «Nou Context Digital» del Pla Avança, s'orienta a garantir l'existència d'una infraestructura de banda ampla que actue com a catalitzador imprescindible per al desenrotllament de la Societat de la Informació.  
Amb aquesta finalitat, les actuacions incloses en aquest Programa hauran de dirigir-se a l'extensió de cobertura de la televisió digital i a xarxes de telecomunicacions:   
- Extensió de cobertura de la televisió digital terrestre (TDT)   
D'acord amb el que establix el Pla Tècnic Nacional de la Televisió Digital Terrestre, abans del 3 d'abril de 2010, les televisions privades hauran d'haver aconseguit una cobertura del 96% de la població i les televisions públiques hauran d'haver aconseguit el 98% de la població en els seus respectius àmbits de cobertura.   
Aquestes obligacions de cobertura de població estan referides a la totalitat del territori nacional.   
Segons aquestes disposicions, hi haurà un percentatge de la població que no disposaria de cobertura del servei de televisió públic o privat.   
L'objectiu és el de finançar la dotació de les infraestructures necessàries per a complementar la cobertura i difusió dels senyals corresponents a les entitats i societats concessionàries del servei essencial de televisió d'àmbit estatal.   
- Xarxes de telecomunicació.   
Aquesta actuació està dirigida a les zones en què les carències en la infraestructura desplegada pels operadors no permeten oferir serveis de banda ampla adequats als ciutadans. Es tracta de zones on es constate que el mercat no considera rendible el desplegament de noves infraestructures de telecomunicacions de banda ampla.   
En nombroses zones no hi ha suficient dotació de xarxes o hi ha xarxes antiquades que es convertixen en un coll de botella per a permetre l'accés als serveis de qualitat.   
En aquest cas, l'actuació a realitzar serà la de finançar els projectes d'infraestructures amb unes prestacions adequades per a la provisió de serveis.   
En virtut del que exposa i per tal de concretar aquesta col·laboració, les parts acorden la subscripció d'aquesta Addenda que es regix pels següents acords:   
ACORDS  
Primer. Objecte   
L'objecte d'aquesta Addenda és determinar les condicions de cooperació, col·laboració i cofinançament entre el Ministeri d'Indústria, Turisme i Comerç i la Generalitat de la Comunitat Valenciana per al desenrotllament del Programa d'Infraestructures de Telecomunicacions en el marc del Pla Avança, que es concreten en l'execució de les activitats i programes detallats en l'annex d'aquesta Addenda, d'acord amb els acords d'aquesta.  
Segon. Compromisos de la Secretaria d'Estat de Telecomunicacions i per a la Societat de la Informació   
La Secretaria d'Estat de Telecomunicacions i per a la Societat de la Informació es compromet per la present Addenda a realitzar les accions següents:   
- Aportar les quanties econòmiques incloses en l'acord sisé.   
- Proposar el marc d'actuació en què es desenrotllaran les mesures executades per la Generalitat de la Comunitat Valenciana en compliment del Programa.   
- L'Oficina Tècnica per al seguiment i anàlisi de totes les activitats que s'exercisquen en el marc de l'exercici del Pla Avança.   
- Participació de representants del MITYC en les activitats de difusió, divulgació i màrqueting del Programa d'Infraestructures de Telecomunicacions a la Comunitat Autònoma Valenciana a petició de la mateixa Comunitat.   
- Gestionar la pàgina web del Pla Avança (www.planavanza.es) que conté les accions dutes a terme per les comunitats autònomes, els seus resultats i l'anàlisi del seu impacte.   
Tercer. Compromisos de la Comunitat Autònoma   
La Generalitat de la Comunitat Valenciana es compromet per la present Addenda a realitzar les accions següents:   
- Aportar les quanties econòmiques incloses en l'apartat sisé.   
- Executar els instruments que permeten dur a terme les actuacions descrites en el document annex de la present Addenda, bé siga de forma directa o bé per mitjà de la publicació de convocatòries d'ajudes.  
- Les activitats de difusió i divulgació del Programa d'Infraestructures de Telecomunicacions en la mateixa Comunitat. Podrà comptar per a això amb la participació i col·laboració de representants del MITYC.   
- En totes les mesures que es desenrotllen en l'àmbit del Programa d'Infraestructures de Telecomunicacions, així com en les actuacions i projectes que s'executen d'aquest, haurà de fer-se menció expressa del cofinançament i col·laboració entre el MITYC i la Comunitat Autònoma. Així mateix, la Comunitat Autònoma informarà els beneficiaris que les actuacions i projectes executats compten amb finançament del MITYC.   
El logotip del MITYC, del Pla Avança i de FEDER, si és el cas, i la direcció de la pàgina web del Pla Avança hauran d'exhibir-se en totes les activitats i actes que es realitzen per al desenrotllament d'aquesta Addenda.  
Quart. Objecte del finançament, requisits i condicions  
Les actuacions incloses en aquest Programa hauran de dirigir-se a l'extensió de cobertura de la televisió digital i a xarxes de telecomunicacions, amb els següents tipus de projecte i acatant els següents requisits i condicions:  
Extensió de cobertura de la televisió digital terrestre (TDT)  
1. Objecte dels finançaments   
Podran ser objecte de finançament l'adquisició i instal·lació dels elements següents: Equipament:   
- Equips de radiocomunicacions i antenes.   
Elements constructius:   
1. La torre per al suport del sistema de panells d'antenes.   
2. Fonamentació i ancoratges.   
3. La caseta i obres auxiliars per a albergar els equips transmissors de televisió.   
4. Infraestructures suport del sistema d'alimentació energètica de la instal'lació.   
5. Sistemes de seguretat i protecció:  
· Parallamps   
· Sistema salva caigudes.   
· Presa de terra   
· Senyalització diürna i/o abalisament nocturn   
· Tanca protectora del recinte que alberga el centre emissor.   
2. Requisits  
Els requisits per a accedir als finançaments seran els següents:   
- No estar la localitat o nucli de població objecte del projecte dins dels plans de cobertura de les entitats i societats concessionàries del servei públic de televisió.   
- En el cas que ja es dispose d'una infraestructura anterior que es considere inadequada, haurà de presentar-se un informe on es justifique la necessitat de la seua adequació. En tot cas, ha de complir-se el requisit expressat en el paràgraf anterior.   
- Els projectes que es duguen a terme hauran de proveir la cobertura abans de la data límit fixada en el Pla Nacional de Transició a la TDT per al municipi o àrea afectada i en tot cas, abans del 3 d'abril de 2010.   
- En actuacions d'extensió de la cobertura de la TDT a iniciativa de les corporacions locals, haurà de complir-se el que establix la disposició addicional dotze del Reial Decret 944/2005, de 29 de juliol, pel qual s'aprova el Pla Tècnic Nacional de la TDT   
Xarxes de telecomunicació   
1. Objecte dels finançaments   
Podran ser objecte de finançament l'adquisició i instal·lació dels elements següents:   
Equipament:  
Elements de les xarxes d'accés de banda ampla, en particular:  
- Equips de transmissió i recepció.  
- Sistemes de cablejat, d'accés i d'enllaç.  
- Cables i accessos de fibra òptica.  
Elements constructius:  
- Obra civil: rases, canalitzacions, casetes, pals, etc.  
- Cables de fibra òptica  
- Infraestructura de radiocomunicacions.  
- Infraestructura suport per als equips d'alimentació d'energia.  
- Sistemes de seguretat i protecció.  
2. Requisits  
Els requisits per a accedir als finançaments seran els següents:   
- Les actuacions proposades hauran d'estar coordinades amb el Pla d'Extensió de la Banda Ampla a zones rurals i aïllades, amb el Pla d'Extensió de la telefonia mòbil GSM en la Banda de 900 MHz, així com amb altres plans nacionals en aquesta matèria.   
- Les actuacions proposades no podran realitzar-se en nuclis de població que ja té cobertura dels operadors en condicions de mercat.   
- S'hauran de respectar els principis de neutralitat tecnològica, així com l'obertura de les xarxes a tercers (ofertes majoristes) en el cas de les xarxes, amb preus que tinguen en compte la inversió realitzada per les empreses en les actuacions.  
Condicions comunes a l'extensió de cobertura de TV digital i xarxes de telecomunicació  
- S'observarà la normativa comunitària en matèria d'ajudes.  
- La secretaria d'Estat de Telecomunicacions i Tecnologies de la Informació informarà, amb caràcter preceptiu, les actuacions proposades per les comunitats autònomes per a verificar el compliment dels requisits establits. Per a això, s'establirà un procediment que permeta l'estudi previ de les esmentades actuacions pel MITYC.  
- Es verificarà també la coordinació de les propostes presentades amb el Pla Nacional de Transició a la TDT, així com el compliment del Pla Tècnic Nacional de la TDT i la compatibilitat amb el pla d'extensió de la telefonia mòbil en la banda de 900 MHz.  
- Es crearà un Comité de Coordinació, entre el MITYC i les comunitats autònomes, presidit pel director general de Desenrotllament de la Societat de la Informació i integrat per dos membres de la Direcció General de Telecomunicacions, dos més de la Direcció General de Desenrotllament de la Societat de la Informació, i quatre de la comunitat autònoma corresponent, designats a aquest efecte pels seus respectius òrgans d'adscripció, per tal de dur a terme el seguiment de les actuacions aprovades.  
Cinqué. Gestió i execució   
La gestió del desenrotllament de l'Addenda al Conveni Marc de Col·laboració, subscrit entre el Ministeri d'Indústria, Turisme i Comerç i la Generalitat de la Comunitat Valenciana, amb data 27 de juliol de 2006, per al desenrotllament del Pla Avança i l'execució de les accions necessàries per a dur a terme l'objecte definit en l'apartat u, s'ajustaran a la regulació establida en el precitat Conveni Marc.   
En particular,   
- La Generalitat de La Comunitat Valenciana podrà executar els compromisos que adquirix en virtut d'aquesta Addenda, directament o a través d'un ens de dret públic o una empresa pública de la Comunitat Valenciana, o bé per mitjà de la publicació de convocatòries d'ajudes. Les comandes de gestió que realitze la Generalitat de la Comunitat Valenciana per a l'execució dels compromisos anteriors hauran de complir allò que s'ha estipulat en l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o els articles 4.1 i 24.6 de la Llei 30/2007, de 30 d'octubre, de Contractes del Sector Públic, segons siga procedent.  
- Els contractes que s'establisquen en l'àmbit d'aquesta Addenda per la Generalitat de la Comunitat Valenciana o per part de l'esmentat ens de dret públic o una empresa pública de la Comunitat Autònoma, hauran de complir els principis de publicitat, concurrència, igualtat i no discriminació i els requisits especificats en l'article 123 de la Llei 30/2007, de 30 d'octubre, de Contractes del Sector Públic.   
- Les ajudes que es concedisquen a l'empara d'aquesta Addenda, per qualsevol procediment en vigor legalment establit, seguiran el que establix el marc de la Llei 38/2003, de 17 de novembre, General de Subvencions i Reial Decret 887/2006, de 21 de juliol, pel qual s'aprova el Reglament que la desenrotlla i la normativa autonòmica reguladora de les subvencions, si és el cas.  
  
\* \* \* \* \*  
  
\* \* \* \* \*  
Sisé. Finançament   
El finançament de les actuacions per a l'any 2008, es distribuirà entre les administracions firmants, de la manera següent:   
El Ministeri d'Indústria, Turisme i Comerç transferirà a la Generalitat de la Comunitat Valenciana, a la firma de la present Addenda, els fons de cofinançament corresponent, 07.662.667,00 €, a càrrec de la partida pressupostària 32.47.024R.922 dels Pressupostos Generals de l'Estat per a l'any 2008.  
La Generalitat de la Comunitat Valenciana aportarà la seua part de finançament, 303.030,30 € a càrrec de les següents aplicacions pressupostàries per a l'exercici 2008: 26.54.95.957.44.1 DI380 (codi CNMY08/DGM/52), i 65.52.17.253.37.4 DI380.214.  
Per a realitzar la justificació d'aquests imports en el període corresponent, el MITyC podrà demanar totes les factures, justificants de pagament i qualsevol altra documentació que crega oportuna.  
Seté. Condicions particulars del préstec   
La quantitat entregada pel Ministeri d'Indústria s'entén en concepte de préstec que es regirà quant a les seues condicions per la present Addenda i la normativa que se li aplique.  
S'establix expressament un període de carència de tres anys, des de la firma de l'Acord, durant el qual la Generalitat de la Comunitat Valenciana no està obligada al desemborsament de cap quantitat.  
El tipus d'interés del préstec és del zero per cent.  
La devolució del préstec s'haurà de realitzar en el termini màxim de quinze anys.   
Transcorreguts els tres anys de carència, la Generalitat de la Comunitat Valenciana reemborsarà la bestreta d'acord amb el següent quadre d'amortització:  
No obstant això, la Generalitat de la Comunitat Valenciana podrà amortitzar anticipadament les quantitats oportunes, des del primer moment, en la forma i condicions que li indique l'organisme concedent.  
Aquest préstec és compatible amb altres subvencions, ajudes, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals, sempre que no hi haja sobrefinançament  
Vuité. Competències i composició de la Comissió Bilateral   
La Comissió Bilateral definida en la clàusula setena del conveni marc de col·laboració firmat té, entre les seues competències, resoldre els problemes d'interpretació i compliment que pogueren suscitar-se, així com precisar, detallar o determinar l'abast de les activitats tècniques que conformen les actuacions a realitzar i que no estigueren descrites i detallades en el present annex.  
Així mateix, correspon a la Comissió el control i seguiment del Programa d'Infraestructures de Telecomunicacions, la supervisió i aprovació dels informes de progrés de les activitats i dels estats de despeses, així com de la seua justificació documental que la Generalitat de la Comunitat Valenciana present, i queda tot això reflectit en les actes corresponents.  
Quan en la Comissió Bilateral es vegen actuacions relatives a l'extensió de la cobertura de la televisió digital terrestre (TDT) es variarà la seua composició, de manera que en compte de dos representants de la Direcció General per al Desenrotllament de la Societat de la Informació, hi haurà un membre d'aquesta Direcció General i un altre de la Direcció General de Telecomunicacions.  
Nové. Duració   
Aquesta Addenda entrarà en vigor a la data de la seua firma, i tindrà la mateixa vigència que el conveni marc de col·laboració de què porta causa. No obstant això, les obligacions de les parts derivades del préstec, regulades en el pacte seté, seran vigents fins a la finalització del termini d'amortització, i com a màxim als quinze anys de la firma.  
Desé. Règim jurídic i qüestions litigioses  
La present Addenda té caràcter administratiu i es considera inclosa en l'article 4.1.c) de la Llei 30/2007, de 30 d'octubre, de Contractes del Sector Públic, i queda fora del seu àmbit d'aplicació, sense perjuí de l'aplicació dels principis de l'esmentada Llei per a resoldre els dubtes i llacunes que puguen presentar-se i es regirà pels seus acords i, supletòriament, per les normes generals del Dret Administratiu.  
El règim jurídic aplicable a la present addenda és l'establit en el títol primer de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La resolució de les controvèrsies que puguen plantejar-se sobre la interpretació i l'execució d'aquesta Addenda, hauran de solucionar-se de mutu acord entre les parts, en el si de la Comissió Bilateral del conveni marc.  
Si no es pot arribar a cap Acord, les possibles controvèrsies s'haurien de resoldre d'acord amb l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Onzé. Causes de resolució i efectes  
La present Addenda es podrà resoldre per mutu acord de les parts firmants o per decisió unilateral quan hi haja causes excepcionals i justificades que obstaculitzen o dificulten el compliment de les estipulacions que constituïsquen el seu contingut, prèvia denúncia amb un termini de dos mesos d'antelació.  
En el cas d'extinció de l'Addenda per les causes indicades anteriorment o per l'expiració del termini de vigència, es realitzarà la liquidació econòmica i administrativa de les obligacions contretes fins al moment, sense interrompre les actuacions que s'estiguen executant, fins a la seua completa finalització.  
I en prova de conformitat, es firma la present Addenda, per duplicat i a un sol efecte, en el lloc i la data indicats en l'encapçalament.  
El secretari d'Estat de Telecomunicacions i per a la Societat de la Informació: Francisco Ros Perán.  
 La consellera de Justícia i Administracions Públiques: Paula Sánchez de León Guardiola.  
ANNEX   
Programa d'Infraestructures de Telecomunicacions  
Descripció de les actuacions  
Actuació 1. Extensió de la cobertura de la televisió digital terrestre  
1. Descripció i objectius que pretén aconseguir el desenrotllament de l'actuació  
A la Comunitat Valenciana hi ha un total de 207 repetidors o transmissors de televisió analògica que, amb tota probabilitat, seran necessaris per a assegurar la cobertura quasi íntegra de la TDT a la Comunitat.  
D'aquests centres, 83 (per al múltiplex RGE) i 81 (per a la SFN) estan inclosos en l'àmbit d'actuació de les diverses entitats i societats concessionàries del servei públic de televisió, a través del prestador dels serveis de distribució i difusió.  
En conseqüència, queden un total d'entre 124 (per a RGE) i 126 (per a SFN) de centres que no estan en els citats plans i, en conseqüència, constituïxen l'objecte d'aquesta actuació.  
La tipologia d'aquests centres (emissors o gap filler) serà funció de la disponibilitat de senyal primari, que procedirà fonamentalment dels centres primaris de difusió del prestador dels serveis de difusió, que encara no ha completat la posada en servei de la majoria dels centres a què està compromés. Per això, les previsions econòmiques d'aquesta actuació són merament indicatives.  
Els centres objecte de l'extensió disposen d'infraestructura, encara que es requerirà en alguns d'ells realitzar actuacions d'adequació d'aquestes infraestructures.  
En conclusió, l'actuació té com a objectiu la digitalització de les emissions i l'adequació de les infraestructures dels centres de la Comunitat Valenciana no inclosos en els plans de les societats concessionàries del servei públic de televisió (al voltant de 125 centres), en un escenari temporal de finals de 2009.   
2. Mesurament amb indicadors al final del desenrotllament  
- Cobertura total aconseguida a finals de 2009.  
  
\* \* \* \* \*  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a aquesta finalitat.  
3. Aportacions econòmiques o accions complementàries  
4. Justificació de les inversions i el seu termini  
La justificació de les inversions es realitzarà dins del període de vigència d'aquesta Addenda, definit en l'acord nové.  
5. Delegat responsable de la coordinació i seguiment de l'actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques, de la Conselleria de Justícia i Administracions Públiques.  
Programa d'Infraestructures de Telecomunicacions  
Descripció de les actuacions  
Actuació 2. Xarxes de telecomunicació  
1. Descripció i objectius que pretén aconseguir el desenrotllament de l'actuació  
Aquesta actuació està dirigida a les zones en què les carències en la infraestructura desplegada pels operadors no permeten oferir serveis de banda ampla adequats als ciutadans. Es tracta de zones on es constata que el mercat no considera rendible el desplegament de noves infraestructures de telecomunicacions de banda ampla.   
La Generalitat desitja, a més, que les actuacions que es promoguen de foment de l'oferta siguen acompanyades per un foment coordinat de la demanda. Per a això, a més de les activitats de formació, divulgació i promoció dels serveis i aplicacions de la Societat de la Informació, considera com un element útil, que millora el retorn econòmic esperat pels operadors a qui s'encomane l'actuació, i entre altres, utilitzar com a element tractor i catalitzador la demanda agregada de les administracions públiques valencianes, d'especial rellevància per les exigències que la Llei d'Accés Electrònic imposa a l'administració.   
Seguint el criteri exposat, es concretarà l'àmbit de l'actuació pública en banda ampla i es fixaran uns requeriments mínims tant des del punt de vista tècnic com territorial. Aquest nivell de qualitat mínima farà que el receptor de les ajudes haja d'afrontar una extensió de les xarxes de banda ampla, que hauran d'arribar, almenys, a cada nucli urbà. Açò evitarà que s'utilitzen les ajudes per a la provisió d'un altre tipus de tecnologies que no permetran un creixement futur o que no fomentaran la competència (ex. satèl·lit).   
L'actuació s'executarà per mitjà d'una convocatòria d'ajudes (en forma de préstec i/o subvenció) als operadors de telecomunicacions i tindrà una duració estimada de tres anys.   
2. Mesurament amb indicadors al final del desenrotllament  
- Cobertura i tipologia de les tecnologies utilitzades.  
- Entitats de població beneficiades.  
- Penetració dels serveis de banda ampla en les zones d'actuació  
  
\* \* \* \* \*  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a aquest fi.  
3. Aportacions econòmiques o accions complementàries  
4. Justificació de les inversions i el seu termini  
La justificació de les inversions es realitzarà dins del període de vigència d'aquesta addenda, definit en l'acord nové.  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques, de la Conselleria de Justícia i Administracions Públiques.